Агенцијата за заштита на правото на слободен пристап до информациите од јавен карактер, врз основа на член 109 став 1 и 2 од Законот за општата управна постапка („Службен весник на Република Македонија“ бр. 124/15), а согласно член 27 и член 34 став 1  од Законот за слободен пристап до информации од јавен карактер (“Службен весник на Република Северна Македонија“ бр. 101/19) и согласно одредбите на Упатството за спроведување на Законот за слободен пристап до информации од јавен карактер („Службен весник на Република Северна Македонија“ бр.60/20), постапувајќи по Жалбата изјавена од М. Д.,  поднесена против Град Скопје, на 22.09.2026 година го донесе следното

Р Е Ш Е Н И Е
Жалбата изјавена од М. Д.,  поднесена против Град Скопје,  заведена во архивата на Агенцијата за заштита на правото на слободен пристап до информациите од јавен карактер со бр.08-323 на 21.09.2026  година СЕ ОТФРЛА како ненавремена.
О Б Р А З Л О Ж Е Н И Е
М. Д., како што е наведено во Жалбата, на 04.09.2026 година поднел Барање за пристап до информации од јавен карактер до Град Скопје, со кое побарал по е-маил, или по електронски запис да му бидат доставени  следната  информација:   
„ 1. Одлуката за именување на членови на Управниот одбор на ЈП-Лајка-Скопје, изгласана на последната седница на Советот на Град Скопје;
2. Записник од комисијата која вршела проверка на внесените податоци во пријавите со условите, утврдени во повикот од член 17-а од Законот за јавни претпријатија, проверка на доставените докази и нивно бодување и начинот на кој оценила кои кандидати ја поминале административната селекција, а кои не;
3. Листата со вкупниот број на бодови за секој пријавен кандидат за Управен одбор на ЈП Лајка-Скопје;
4. Кратките биографии на избраните членови на Управниот одбор на ЈП Лајка-Скопје‘‘.

Имателот на информации на ова Барање не одговорил во законски предвидениот рок, поради што Барателот на информацијата, не запазувајќи го  законски предвидениот рок, поднел Жалба до Агенцијата на 21.09.2026 година, заведена во нејзината Архива под бр.08-323 на 22.09.2026 година. 
Постапувајќи по наведената Жалба, Агенцијата за заштита на правото на слободен пристап до информации од јавен карактер истата ја отфрли како ненавремена, поради следното: 
Агенцијата утврди дека во конкретниот случај, Барателот на информации ја поднесува Жалбата пред истекот на законскиот рок за одговор од страна на Имателот на информации, поради тоа што Барањето за пристап до  информации од јавен карактер до Имателот го доставил на 04.09.2026 година, додека Жалбата до Агенцијата ја поднел на 21.09.2026 година, што истата ја прави предвремена, односно  ненавремена.
Во член 21 став 1 од Законот заслободен пристап до информации од јавен карактер е утврдено дека: „Имателот на информацијата е должен веднаш да одговори по Барањето на Барателот, а најдоцна во рок од 20 дена од денот на приемот на Барањето“.
Согласно член 20 став 3 од истиот Закон „Ако имателот на информацијата во рокот утврден во членот 21 од овој закон не му овозможи на барателот пристап до информацијата и ако не донесе и не му достави на барателот решение се смета дека барањето е одбиено по што барателот може да поднесе жалба до Агенцијата во рок од 15 дена“. 
Согласно погоре наведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.
Ова Решение е конечно во управната постапка и против него нема место за жалба.
ПРАВНА ПОУКА: Против ова Решение странката може да поведе управен спор пред Управниот суд во рок од 30 дена.

Директор,
         Петар Гајдов



[bookmark: _GoBack]
